Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
4 ก.พ. 2559

 
SET ทดสอบ 1,300 จุด อีกครั้ง…แนะนำ “ซื้อ” กลุ่มโรงแรม
ดัชนี SET อยู่ที่ 1,299.67 จุด +7.90 จุด +0.61% ปริมาณซื้อขาย 20,700  ลบ.
แนวรับ : 1,285  แนวต้าน : 1,300 / 1,308
 
สรุปทิศทางและแนวโน้มตลาด
SET ทดสอบ 1,300 จุด อีกครั้งพลังงาน ธนาคารนำตลาด: การปรับสูงขึ้นของตลาดหุ้นต่างประเทศ และราคาน้ำมันหนุนการปรับสูงขึ้นของ SET ตั้งแต่เปิดตลาดทดสอบ 1,300 จุดอีกครั้ง นำโดยหุ้นใหญ่ในกลุ่มพลังงาน และธนาคารเป็นหลัก ขณะที่เริ่มมีสัญญาณ “ซื้อ” กลุ่มหุ้น 2nd-Tier เพิ่มขึ้นโดยเฉพาะกลุ่ม Micro Finance และกลุ่มโรงแรม (กลุ่มโรงพยาบาลยังดูอ่อนแอกว่าที่เราคาดการณ์ไว้)
หุ้นใหญ่ในกลุ่มโรงแรม Underperform ตลาดอยู่ 6-7%…”ซื้อ” MINT CENTEL: ราคาหุ้นกลุ่มโรงแรมอย่าง MINT และ CENTEL ปรับลดลงตั้งแต่ปลายปีก่อน สวนทางกับจำนวนนักท่องเที่ยวที่เติบโตต่อเนื่อง และ Underperform SET อยู่ 6-7% ตั้งแต่ต้นปีที่ผ่านมา
ซึ่งถ้าพิจารณาในเชิงเทคนิคประกอบจะเห็นว่าราคาหุ้นกำลังฟื้นตัวที่แนวรับทั้ง MINT และ CENTEL โดยแนะนำ “ซื้อ” MINT (พื้นฐาน 42 บาท – มี Upside หลังจากซื้อโรงแรม Tivoli เพิ่ม) และ CENTEL (เป้าหมายพื้นฐาน 50 บาท) คาดการณ์กำไร 4Q15 ออกมาดี
จากจำนวนนักท่องเที่ยวเติบโตแกร่ง และธุรกิจอาหารฟื้นตัวดีขึ้น และคาดการณ์กำไรไตรมาส1/60 จะออกมาดีต่อเนื่อง เนื่องจากเป็นช่วง High Season ของธุรกิจท่องเที่ยว ประเมินเป้าหมายระยะสั้น MINT ที่ 36.50 บาท และ CENTEL ที่ 41.25 บาท
 
หุ้นที่น่าสนใจทางเทคนิค
MINT “ซื้อ” ราคาหุ้นแกว่งฟื้นตัวยกฐานสูงขึ้นด้วยรูปแบบ Double Bottom กำลังทดสอบเส้นค่าเฉลี่ย 3 เดือน สอดคล้องกับ MACD ที่พลิกเป็นบวกวันแรก และ ADX ชี้ลง เป็นสัญญาณการฟื้นตัว มีแนวต้านแรกที่ 35 บาท เป้าหมายตามกรอบที่ 36.50 บาท
UV “ซื้อ” ราคาหุ้นทะลุกรอบสามเหลี่ยมด้านเท่า พร้อมปริมาณการซื้อขายเพิ่มสูงขึ้น สนับสนุนการ Breakout สอดคล้องกับเครื่องมือ DI+ ตัด DI- และ MACD พลิกเป็นวันบวกวันแรก เป็นจังหวะซื้อเก็งกำไร มีแนวต้านแรกที่ 6.45 บาท ถัดไปที่ 6.70 บาท
PACE “ซื้อ” ราคาหุ้นเปิด Gap ขึ้น พร้อมปริมาณการซื้อขายหนาแน่นสนับสนุน สอดคล้องกับเครื่องมือ ADX และ MACD ชี้ขึ้น รวมถึงเส้นค่าเฉลี่ยทำ Golden Cross เป็นจังหวะซื้อเก็งกำไร มีแนวต้านแรกที่ 2.64 บาท และเป้าหมายถัดไปที่ 2.76 บาท